**Likumprojekta “Grozījumi Sociālo pakalpojumu un sociālās palīdzības likumā**” **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi Sociālo pakalpojumu un sociālās palīdzības likumā” (turpmāk – projekts) izstrādes mērķis ir palielināt valsts nodrošināto mērķdotāciju pašvaldībām izdevumu segšanai 50 procentu apmērā no personai izmaksātā pabalsta krīzes situācijā apmēra, bet ne vairāk kā 75 euro (šobrīd 40 euro) mēnesī vienai personai, kā arī laika periodu pabalsta krīzes situācijā piešķiršanai neierobežot uz ārkārtējās situācijas laiku, bet pagarināt līdz 2021.gada 30.jūnijam.Projekts paredz, ka tas stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, pamatojoties uz:1) Covid-19 straujo izplatības pieaugumu; 2) 2021.gada 14.janvārī finanšu ministra darba grupā pieņemto lēmumu;3) 2020.gada 24.novembra likumu “Grozījumi Sociālo pakalpojumu un sociālās palīdzības likumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Sociālo pakalpojumu un sociālās palīdzības likuma pārejas noteikumu 37.punkta 2.apakšpunkts nosaka, ka laikā, kamēr visā valstī ir izsludināta ārkārtējā situācija sakarā ar Covid-19 izplatību, un vienu kalendāra mēnesi pēc ārkārtējās situācijas beigām, lai daļēji kompensētu pašvaldību izdevumus par pabalstu krīzes situācijā nodrošināšanu, valsts nodrošina mērķdotāciju pašvaldībām izdevumu segšanai 50 procentu apmērā no ģimenei (personai) izmaksātā pabalsta krīzes situācijā apmēra, bet ne vairāk kā 40 euro mēnesī vienai personai.Ņemot vērā Covid-19 straujo izplatības pieaugumu un 2021.gada 14.janvārī finanšu ministra darba grupā pieņemto lēmumu, projekts paredz:1. lai daļēji kompensētu pašvaldību izdevumus par pabalstu krīzes situācijā nodrošināšanu, palielināt valsts nodrošināto mērķdotāciju pašvaldībām izdevumu segšanai 50 procentu apmērā no personai izmaksātā pabalsta krīzes situācijā apmēra, bet ne vairāk kā 75 euro (šobrīd 40 euro) mēnesī vienai personai;
2. laika periodu pabalsta krīzes situācijā piešķiršanai neierobežot uz ārkārtējās situācijas laiku, bet pagarināt līdz 2021.gada 30.jūnijam.

Vienlaicīgi projektā veikti arī tehniska un redakcionāla rakstura precizējumi, saistībā ar grozījumiem Sociālo pakalpojumu un sociālās palīdzības likumā, kas stājas spēkā 2021.gada 1.janvārī, t.i.:1. veikta terminu maiņa Sociālo pakalpojumu un sociālās palīdzības likuma pārejas noteikumu 36., 37. un 39.punktā, aizstājot vārdus “ģimene (persona) ar vārdu “mājsaimniecība” attiecīgā locījumā;
2. atbilstoši izmaiņām maznodrošinātas mājsaimniecības ienākuma sliekšņa noteikšanas algoritmā, tiek veiktas izmaiņas atbalsta saņemšanas nosacījumiem, ko noteicis Eiropas Atbalsta fonds vistrūcīgākajām personām (Ministru kabineta 2014.gada 25.novembra noteikumu Nr. 727 “Darbības programmas "Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā” īstenošanas noteikumi” 4.1.3.1.apakšpunkts), kas iepriekš bija noteikts 242 *euro* personai mēnesī, bet šobrīd 327 *euro* pirmajai vai vienīgajai personai mājsaimniecībā un 229 *euro* pārējām personām mājsaimniecībā;
3. precizēts Sociālo pakalpojumu un sociālās palīdzības likuma pārejas noteikumu 36.punkta 2.apakšpunkts, izslēdzot vārdus “kā trūcīgai vai maznodrošinātai”. Precizējums veikts saistībā ar Sociālo pakalpojumu un sociālās palīdzības likuma 32.pantā noteikto sociālās palīdzības mērķi, kas nosaka, ka sociālā palīdzības tiek sniegta zemu ienākumu mājsaimniecībām, izvērtējot to materiālo situāciju. Atbilstoši izmaiņām sociālas palīdzības sistēmā, kas stājās spēkā 2021.gada 1.janvārī, atbilstība noteiktam statusam nav priekšnoteikums pamata sociālās palīdzības pabalstu saņemšanai. Mājsaimniecība kvalificējas noteikta atbalsta saņemšanai pie noteikta ienākumu sliekšņa.

Vienlaicīgi tiek precizēts Sociālo pakalpojumu un sociālās palīdzības likuma pārejas noteikumu 37.punkta 1.apakšpunkts, nosakot kritērijus pabalsta krīzes situācijā piešķiršanā, t.i., pabalstu krīzes situācijā var piešķirt mājsaimniecībai vai personai mājsaimniecībā, kurai ievērojami samazinājušies vai ir zaudēti ienākumi dēļ izsludinātās ārkārtējās situācijas saistībā ar Covid – 19 izplatību vai lai pārvarētu Covid-19 izplatības sekas, izvērtējot pieejamo informāciju valsts un pašvaldību informācijas sistēmās. Precizējums veikts atbilstoši Valsts kontroles ieteikumam.Ņemot vērā, ka ar 2021.gada 1.janvāri vairs nepastāv tiesiskais regulējums par dīkstāves pabalstu un dīkstāves palīdzības pabalstu, Sociālo pakalpojumu un sociālās palīdzības likuma pārejas noteikumu 37. un 39.punktā tiek precizēta terminu maiņa, aizstājot vārdus “dīkstāves pabalsts vai dīkstāves palīdzības pabalsts” ar vārdiem “dīkstāves atbalsts”.Projekts dos iespēju palielināt valsts nodrošināto atbalstu pašvaldībām izdevumu segšanai pabalstam krīzes situācijā.  |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. iedzīvotāji, kuriem radīsies krīzes situācija ārkārtējās situācijas dēļ;
2. pašvaldību 119 sociālajos dienestos strādā

1 436 sociālā darba speciālisti, kuru darbs tieši saistīts ar klientu, jo būs jāizvērtē mājsaimniecību iesniegumi un jāpieņem lēmums pabalsta krīzes situācijā piešķiršanai vai nepiešķiršanai. |
| 2. | Tiesiskā regulējuma ietekme uz tautsaimniecību un administratīvo slogu | Projektam nebūs būtiska ietekme uz tautsaimniecību, kā arī uz kopējo administratīvo slogu. |
| 3. | Administratīvo izmaksu monetārs novērtējums | Projektam nebūs papildu administratīvās izmaksas. |
| 4. | Atbilstības izmaksu monetārs novērtējums | Projektā noteiktās izmaiņas neuzliek papildus pienākumus fiziskām vai juridiskām personām.  |
| 5. | Cita informācija | Nav |

|  |
| --- |
|   **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (euro) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 375 000\* | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 375 000\* | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 375 000\* | 842 080 | 0 | 0 | 0 | 0 | 0 |
| 2.1. valsts pamatbudžets | 375 000\* | 842 080 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -842 080 | 0 | 0 | 0 | 0 | 0 |
| 3.1. valsts pamatbudžets | 0 | -842 080 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 842 080 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | *\* Atbilstoši Ministru kabineta 2021.gada 11.janvāra rīkojumam Nr.11 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem" (prot. Nr. 2 34. §), no valsts budžeta programmas 02.00.00 "Līdzekļi neparedzētiem gadījumiem" Labklājības ministrijai piešķirts finansējumus, kas nepārsniedz 375 000 euro. Saskaņā ar FM 2021.gada 14.janvāra rīkojumu Nr.18 Labklājības ministrijai piešķirti 125 000 euro apakšprogrammā 99.00.00 “Līdzekļu neparedzētiem gadījumiem izlietojums”.**Informācija par 2020.gadā plānotajiem un veiktajiem izdevumiem minētā pabalsta izmaksu kompensēšanas nodrošināšanai:** *2020.gada ārkārtas situācijas pirmajā vilnī saskaņā ar Finanšu ministrijas 10.11.2020. rīk. Nr.453 piešķirts finansējums 342 957 euro apmērā un izlietots finansējums 342 956 euro apmērā;*
* *2020.gada ārkārtas situācijas otrajā vilnī saskaņā ar Finanšu ministrijas 19.11.2020. rīk. Nr.473 piešķirts finansējums 250 000 euro apmērā un izlietots finansējums 1 939 euro apmērā.*

Saskaņā ar iesniegtajiem pārskatiem, pašvaldību sociālie dienesti 2020.gada maija mēnesī izmaksāja pabalstu krīzes situācijā 1968 (t.sk. 914 bērniem) personām. Pabalstu krīzes situācijā izmaksās pašvaldību sociālie dienesti.Labklājības ministrija 10 darbdienu laikā pēc pārskata izvērtēšanas un atzīšanas par atbilstošu veiks mērķdotācijas maksājumu pašvaldībai (50 procentu apmērā no mājsaimniecībai izmaksātā pabalsta krīzes situācijā apmēra, bet ne vairāk kā 75 euro mēnesī vienai personai, kā arī 100 procentu apmērā no mājsaimniecībai izmaksātā pabalsta krīzes situācijā palielinājuma par katru bērnu (50 euro mēnesī)).Līdz ar to, lai nodrošinātu pabalstu krīzes situācijā kompensēšanu pašvaldībām par pieciem mēnešiem (2021.gada februāri (atbilstoši plānotajam valsts nodrošinātās mērķdotācijas palielinājumam no 40 euro uz 75 euro) , martu, aprīli, maiju un jūniju), nepieciešams finansējums no valsts budžeta līdzekļiem 842 080 euro:1. *Izdevumi mērķdotācijai atbilstoši Sociālo pakalpojumu un sociālās palīdzības likuma pārejas noteikumu 37.punktam (lai daļēji kompensētu pašvaldību izdevumus par pabalstu krīzes situācijā nodrošināšanu, valstij nodrošinot mērķdotāciju pašvaldībām izdevumu segšanai 50 procentu apmērā no mājsaimniecībai izmaksātā pabalsta krīzes situācijā apmēra, bet ne vairāk kā 75 euro mēnesī vienai personai*):

1968 x1 mēnesis (februāris) x 35 euro (75 euro – 40 euro)= 68 880 euro;1968 personas x 4 mēneši x 75 euro = 590 400 euro.Kopā :659 280 euro*Ņemot vērā, ka par februāra mēnesi jau ir plānotas izmaksas saskaņā ar 2021.gada 11.janvāra rīkojumu Nr.11., februāra mēneša aprēķinā tiek ņemta vērā izmaksājamās mērķdotācijas apmēra starpība.*1. *Izdevumi mērķdotācijai atbilstoši Sociālo pakalpojumu un sociālās palīdzības likuma pārejas noteikumu 39.punktam (lai kompensētu pašvaldību izdevumus par pabalstu krīzes situācijā nodrošināšanu, valstij nodrošinot mērķdotāciju pašvaldībām izdevumu segšanai 100% apmērā, par mājsaimniecībai, tai skaitā audžuģimenei un aizbildnim, kam ir tiesības uz Sociālo pakalpojumu un sociālās palīdzības likuma pārejas noteikumu 37.punkta 1.apakšpunktā minēto pabalstu krīzes situācijā, kura aprūpē bērnu līdz 18 gadu vecumam, pabalsta apmēru par 50 euro mēnesī katram bērnam):*

914 bērni x 4 mēneši x 50 euro = 182 800 euro;*Ņemot vērā, ka par februāra mēnesi jau ir plānotas izmaksas saskaņā ar 2021.gada 11.janvāra rīkojumu Nr.11, aprēķins tiek veikts par 4 mēnešiem.* Kopā: 659 280 + 182 800 = 842 080 euro.Ņemot vērā, ka uz pabalsta sākuma izmaksāšanas brīdi, nav iespējams precīzi prognozēt faktiskos izdevumus, kurus būs jākompensē pašvaldībām no valsts budžeta līdzekļiem, kā arī lai mazinātu administratīvo slogu, nepieprasot finansējumu par katru pašvaldības pieprasījumu, gadījumā, ja, atbilstoši Ministru kabineta 2021.gada 11.janvāra rīkojumam Nr.11 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"” (prot. Nr. 2 34. §), piešķirto līdzekļu 375 000 euro apmērā ietvaros, nebūs iespējams nodrošināt pašvaldībām izdevumu kompensēšanu par pabalstu krīzes situācijā nodrošināšanu atbilstoši Sociālo pakalpojumu un sociālās palīdzības likuma pārejas noteikumu 37. un 39.punktam, Labklājības ministrija normatīvajos aktos noteiktajā kārtībā iesniegs priekšlikumus līdzekļu pārdalei no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”, ne vairāk kā 842 080 euro apmērā, lai līdz 2021.gada 30.jūnijam, atbilstoši Sociālo pakalpojumu un sociālās palīdzības likuma pārejas noteikumu 37.punktam kompensētu pašvaldībām izdevumus 50 procentu apmērā no mājsaimniecībai izmaksātā pabalsta krīzes situācijā apmēra, bet ne vairāk kā 75 euro mēnesī vienai personai, un atbilstoši 39.punktam kompensētu pašvaldībām izdevumus 100 procentu apmērā no mājsaimniecībai, tai skaitā audžuģimenei un aizbildnim, kam ir tiesības uz pabalstu krīzes situācijā, izmaksātā pabalsta 50 euro mēnesī par katru aprūpē esošu bērnu līdz 18 gadu vecumam apmēra. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Izdevumi tiks veikti Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ņemot vērā, ka nav iespējams precīzi prognozēt faktiskos izdevumus, kurus būs jākompensē pašvaldībām no valsts budžeta līdzekļiem, kā arī ņemot vērā Covid-19 straujo izplatības pieaugumu, sākotnēji tiks izlietoti līdzekļi, kuri piešķirti atbilstoši Ministru kabineta 2021.gada 11.janvāra rīkojumam Nr.11 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem" (prot. Nr. 2 34. §) 375 000 euro apmērā ietvaros. Līdz ar to, būs nepieciešams veikt grozījumus minētajā rīkojumā, paredzot izmaksas termiņa pagarinājumu līdz 2021.gada 30.jūnijam, un kompensācijas palielinājumu pašvaldību izdevumiem pabalstam krīzes situācijā ne vairāk kā 75 euro (šobrīd 40 euro) mēnesī vienai personai.Savukārt, gadījumā, ja atbilstoši Ministru kabineta 2021.gada 11.janvāra rīkojumam Nr.11 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem" (prot. Nr. 2 34. §) piešķirto līdzekļu 375 000 euro apmērā ietvaros, nebūs iespējams nodrošināt pabalstu krīzes situācijā kompensēšanu pašvaldībām, Labklājības ministrija normatīvajos aktos noteiktajā kārtībā iesniegs papildu priekšlikumu līdzekļu pārdalei no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”, ne vairāk kā 842 080 euro apmērā |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nav  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav |

Labklājības ministre R. Petraviča

Veinberga 60008558

Inese.Veinberga@lm.gov.lv

v\_sk. = 2012